Oponický potok

Oponický potok je vodný tok v pohorí Tribeč a v Podunajskej pahorkatine na území okresu Topoľčany. Je to ľavostranný prítok rieky Nitry s dĺžkou približne 5,4 km a je tokom IV. rádu. V hornej časti preteká cez Chránenú krajinnú oblasť Ponitrie.

 Priebeh toku 
Potok pramení v západnej časti pohoria Tribeč, v geomorfologickom podcelku Jelenec, na západnom úbočí vrchu Drža (), v nadmorskej výške približne  Od prameňa v lokalite nazývanej Pod Holým vrchom v závere nevýraznej doliny tečie západným, postupne až severozápadným smerom. Pokračuje severovýchodným úpätím Veľkej skaly () popod Oponický hrad a následne opúšťa súvislým lesom porastené územie, pohorie Tribeč i Chránenú krajinnú oblasť Ponitrie. Vteká do Poduajskej pahorkatiny, jej podcelku Nitrianska pahorkatina a časti Tribečské podhorie. Lemovaný pobrežnou vegetáciou pokračuje k obci Oponice, pred ktorou priberá menší pravostranný prítok od Súloviec. Stáča sa západným smerom, lemuje park s kaštieľom a v južnej časti obce križuje cestu II/593. Západne od obce križuje Oponický kanál a prechádza do Nitrianskej nivy a jej časti Stredonitrianska niva. Západne od Oponíc sa v nadmorskej výške približne  vlieva ľavostranne do rieky Nitry. Potok patrí do širšieho povodia rieky Váh.

Potok pramení a preteká katastrálnym územím obce Oponice v okrese Topoľčany v Nitrianskom kraji. V ústí sa dotýka katastra obce Kamanová. 

 Referencie 

 Pozri aj 
 Zoznam vodných tokov v povodí Nitry
 Tribeč, Jelenec (geomorfologický podcelok)
 Podunajská pahorkatina, Nitrianska pahorkatina, Tribečské podhorie
 Nitrianska niva, Stredonitrianska niva

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Topoľčany
Kategória:Oponice
Kategória:Vodné toky v okrese Nitra